Държавен вестник, бр. 78, 2000 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  78
(4) Подборното ловуване се извършва с на-
резно ловно оръжие или с гладкоцевно ловно
оръжие с куршум.
(5) При ловуване могат да се използват лов-
ни кучета при условия и по ред, определени в
правилника за прилагането на закона.
(6) Регулирането на някои видове дивеч,
както и улавянето на жив дивеч, може да се
извършва и с други подходящи средства при
условия и по ред, определени в правилника за
прилагането на закона.
Чл. 57. (1) За провеждане на лов се издава
писмено разрешително при условия и по ред,
определени в правилника за прилагането на
закона, след заплащане на такса за издаването му
по тарифа, одобрена от Министерския съвет.
(2) Разрешителните за лов са по образец,
утвърден от министъра на земеделието и гори-
те, и се водят на отчет в държавните лесничейс-
тва и дивечовъдни станции.
Чл. 58. В разрешителното за лов се вписват
имената на ловците, номерата на ловните биле-
ти, начинът, датата и мястото на ловуване, ви-
дът и броят на разрешения за лов дивеч и името
на ръководителя на лова при групов лов.
Чл. 59. Отстреляният дивеч, дивечовите
кожи и ловните трофеи принадлежат на лове-
ца, който ги е придобил, при спазване на усло-
вията, определени от стопанисващия дивеча.
Чл. 60. Условията и редът за регистрация и
отчитане на отстреляния и придобития дивеч
се определят с правилника за прилагането на
закона.
Чл. 61. (1) Ловните трофеи се регистрират в
държавните лесничейства или в държавните
дивечовъдни станции по място на добиването
им в едномесечен срок. Нерегистрираните лов-
ни трофеи се отнемат в полза на държавата.
 (2) Ловните трофеи се оценяват от оценител-
ни комисии, назначени със заповед на ръководи-
теля на Националното управление по горите.
Чл. 62. За регистрация и оценка на ловните
трофеи се заплаща такса по тарифа, одобрена
от Министерския съвет.
Чл. 63. (1) Лицата, намерили и взели падна-
ли дивечови рога, ги предават в държавните
лесничейства или в дивечовъдните станции.
(2) Лицата по ал. 1 могат да придобиват пад-
налите дивечови рога след заплащане на такса
по тарифа, определена от Министерския съвет.
Чл. 64. Забранява се ловуването във:
1. разсадници и ловни развъдници;
2. опитни полета и площи за сортово семе-
производство;
3. ливади—до окосяването им;
4. новозасадени лозя;
5. лозя—от резитба до приключване на гроз-
добера;
6. зеленчукови и овощни градини и боста-
ни—до обирането им;
7. житни култури—от 1 април до ожънва-
нето им;
8. оризищата—от 15 март до прибирането им;
9. военни поделения и заградени полигони.
Чл. 65. При ловуване се забранява използва-
нето на следните средства и методи:
1. огнестрелни оръжия, неотговарящи на изис-
кванията на чл. 56, ал. 1 и 2, лъкове и арбалети;
2. капани, примки и мрежи, лепила и ями
(трапове), ако се прилагат за неизбирателен лов
или за убиване;
3. отровни или упойващи вещества, както и
стръв с такива вещества;
4. звукозаписи и изкуствени източници на
светлина, както и приспособления за осветява-
не на целта;
5. огледала и други заслепяващи предмети;
6. електрически уреди, способни да убиват
или да зашеметяват;
7. живи животни, използвани като примамка;
8. експлозиви, обгазяване или опушване;
9. приспособления за нощна стрелба, съдър-
жащи електронен преобразувател или увеличи-
тел на образа;
10. моторни превозни средства;
11. летателни средства;
12. ловни соколи и други грабливи птици,
независимо от вида и произхода им, както и
ловни хрътки.
Раздел III
Опазване на дивеча
Чл. 66. (1) Контролът по опазването на ди-
веча във всички ловностопански райони се осъ-
ществява от Министерството на земеделието и
горите и от Министерството на околната среда
и водите.
(2) Министерството на околната среда и
водите осъществява контрол по опазването на
генетичния фонд.
Чл. 67. (1) Опазването и охраната на дивеча
се извършват от държавните лесничейства и
дивечовъдните станции.
(2) Непосредствената охрана на дивеча се
осъществява от ловни стражари с образование
и квалификация, определени в правилника за
прилагането на закона.
(3) Ловните стражари имат правата на гор-
ските стражари по Закона за горите.
(4) Ловните стражари в поверените им охра-
нителни участъци:
1. охраняват дивеча и рибата;
2. следят спазването на режима за стопанис-
ване и ползване на дивеча;
3. следят състоянието на дивеча и изпълне-
нието на ловностопанските мероприятия в по-
верените им участъци;
4. проверяват всички документи за лов, рибо-
лов, сеч, паша и ползването на лечебни растения,
установени със Закона за лечебните растения;
5. извършват проверки на личния багаж на
ловуващите лица;
6. проверяват превозни средства в поверените
им охранителни участъци;
7. съставят актове за констатирани нару-
шения;